Dienkie en die Breintapper : Dagbreekuitgewers
Dienkie en die Breintapper
Author: Herman Otto Genre: Kinderboek
Dienkie is 'n slim seun wat 'n "breintapper" ontwerp terwyl hy met rekanaarprogramme eksperimenteer. 'n Breintapper is 'n rekenaartoestel waarmee hy mense se gedagtes kan lees. Dink net wat alles kan gebeur as Dienkie weet wat die mense rondom hom dink, tot selfs die geskiedenisonderwyser wanneer sy 'n toets opstel.
In "Dienkie en die bankroof" bevind Dienkie hom saam met sy ma in die bank wanneer daar 'n roof plaasvind. Saam met die Polisie raak hy in 'n wilde jaagtog betrokke op die spoor van die rowers. Sal Dienkie se breintapper kan help om die booswigte se bewegings na te spoor en hulle vas te trek?
"Dienkie en die hofsaak" vertel die verhaal van die hofsaak wat volg op die bankroof. Tydens die hofsaak blyk dit dat die rowers nie onafhanklik opgetree het nie, maar dat daar 'n meesterbrein agter al die rooftogte sit. Wie is die geheimsinnige meesterbrein? Hoe kan sy betrokkenheid bewys word?
In die laaste verhaal (Dienkie by die hospitaal) sien Dienkie en sy ouers hoe iemand deur 'n giftige slang gepik word. Hy beland in die hospitaal en die mediese personeel besluit om die lewensondersteunende masjiene af te skakel. Maar is die pasiënt regtig breindood of kan hy gered word? Hoe oortuig 'n jong seun die dokter wat die ware toedrag van sy pasiënt se gesondheid is?